**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO UŽDARAJAI AKCINEI BENDROVEI „MOLĖTŲ švara“ PAGAL TURTO PATIKĖJIMO SUTARTĮ**

2022 m. gruodžio 22 d. Nr. B1-252

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3, 31 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 4, 25 punktais, 5.2 papunkčiu, atsižvelgdama į Molėtų rajono savivaldybės administracijos direktoriaus 2022 m. gruodžio 9 d. įsakymą Nr. B6-1405 „Dėl Molėtų rajono savivaldybės turto pripažinimo nereikalingu“, uždarosios akcinės bendrovės „Molėtų švara“ 2022 m. gruodžio 8 d. raštą Nr. S-317 „Dėl savivaldybės turto perdavimo uždarajai akcinei bendrovei „Molėtų švara“,

Molėtų rajono savivaldybės taryba n u s p r e n d ž i a:

1. Perduoti uždarajai akcinei bendrovei „Molėtų švara“ (kodas 167500661) pagal turto patikėjimo sutartį 20 (dvidešimčiai) metų savivaldybės savarankiškosios funkcijos – komunalinių atliekų tvarkymo sistemų diegimo, antrinių žaliavų surinkimo ir perdirbimo organizavimo – įgyvendinimui Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos (kodas 188712799) patikėjimo teise valdomą turtą:
	1. ilgalaikį:

|  |  |  |  |  |  |
| --- | --- | --- | --- | --- | --- |
| Eil. Nr. | Turto pavadinimas | Kiekis, vnt. | Vieneto kaina, Eur | Bendra įsigijimo vertė, Eur | Bendra likutinė vertė, Eur 2022-11-30  |
| 1.1.1. | Konteineriai tekstilės atliekoms | 30 | 1355,20 | 40656,00 | 40656,00 |
| 1.1.2. | Iš viso | 30 |  | 40656,00 | 40656,00 |
| 1.1.3. | Finansavimo šaltiniai: valstybės biudžeto lėšos 85 proc., savivaldybės biudžeto lėšos 15 proc.  |  |  |  |  |

* 1. trumpalaikį:

|  |  |  |  |  |  |
| --- | --- | --- | --- | --- | --- |
| Eil. Nr. | Turto pavadinimas | Kiekis, vnt. | Kaina, Eur | Suma, Eur | Finansavimo šaltiniai |
| 1.2.1. | 7 litrų talpos maisto atliekų surinkimo dėžutė URBA. Rudos spalvos. | 900 | 4,235 | 3811,50 | Valstybės biudžeto lėšos 100 proc. |
| 1.2.2. | Bioatliekų konteineris | 438 | 32,2707 | 14134,57 |  |
| 1.2.3. | Konteineris atliekoms surinkti, 240 litrų | 700 | 28,3624 | 19853,68 | Valstybės biudžeto lėšos 50 proc.,  |
| 1.2.4. | Konteineris atliekoms surinkti, 120 litrų | 700 | 21,2234 | 14856,38 | savivaldybės biudžeto lėšos 50 proc. |
| 1.2.5. | Iš viso | 2 738 |  | 52 656,13 |  |

1. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją pasirašyti 1 punkte nurodyto turto patikėjimo sutartį, turto perdavimo ir priėmimo aktą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika